stanford-oval/wikipedia huggingface dataset:
איאן בוסטדרידג'
דיסקוגרפיה

בוסטרידג' מבוקש מאוד כזמר רסיטלים, ובתפקיד זה שר לידר (שירים אומנותיים) רבים מאוסף השירים הכולל של שוברט, בהקלטת חברת היפריון, כולל ההקלטה של בת הטוחן היפה – (Die schöne Müllerin) ומסע החורף, אותו הקליט 3 פעמים. כן הקליט מספר פעמים את מחזור השירים "אהבת המשורר" מאת רוברט שומאן, שירים של ריינלדו האן, תוכנית של שירי בריטן הפחות ידועים, וכרך אחד של האוסף של ג'קלין-דיסק עם השירים השלמים של אותמר שוק. "שלושה טנורים בארוקים", מוזיקה שהולחנה עבור הקולות המפורסמים של התקופה (את כולם שר בוסטרידג' עצמו), יצאה לאור בשנת 2011. הקלטות נוספות של בוסטרידג' כוללות את המגניפיקט ומתאוס פסיון מאת י.ס. באך, ישראל במצרים מאת הנדל, הקנטטה של סטרווינסקי, מחזורי שירים תזמורתיים של בריטן לקול טנור, הרקוויאם של מוצרט, מיצירות רוסיני, צלילים ו-Sweet Airs של מייקל ניימן ועוד.
הקלטותיו זכו בכל פרסי התקליטים הבינלאומיים הגדולים והיו מועמדות ל-14 פרסי גראמי. הם כוללים בין השאר את "בת הטוחן היפה" מאת שוברט עם גרהם ג'ונסון (פרס גרמופון 1996); "טום רייקוול" מאת סטרווינסקי בניצוח סר ג'ון אליוט גרדינר (פרס גראמי, 1999) ובלמונטה עם וויליאם כריסטי, כחלק מהחוזה הבלעדי שלו עם חברת Warner Classics. הקלטותיו הנוספות כוללות גם שירים מאת שוברט ושומאן (פרס גרמופון 1998), שיר אנגלי ושירי הנזה עם יוליוס דרייק, "האבות הציידים שלנו" של בריטן עם דניאל הארדינג, "אידומנאו" עם סר צ'ארלס מקראס, יצירות של ינאצ'ק עם תומאס אדס, שוברט עם ליף אובה אנדסנס, מיצוקו אוצ'ידה ואנטוניו פפאנו, נואל קווארד עם ג'פרי טייט, מחזורי בריטן עם התזמורת הפילהרמונית של ברלין בניצוח סר סיימון ראטל, משירי הוגו וולף עם פפאנו, קנטטות מאת באך עם פאביו ביונדי, אריות של הנדל עם הארי ביקט, Canticles ו-"The Turn of the Screw" מאת בריטן (פרס גרמופון, 2003) ו-"Billy Budd" (פרס גראמי, 2010), "The Tempest" של אדס (פרס גרמופון 2010) ו-"אורפאו" מאת מונטוורדי. ההקלטות האחרונות כוללות שירים של בריטן עם אנטוניו פפאנו עבור חברת וורנר, ושירי שוברט עם יוליוס דרייק בהופעה חיה באולם וויגמור בלונדון.
דיסקוגרפיה > הופעות עם תזמורות ורסיטלים

בוסטרידג' הופיע עם התזמורת הפילהרמונית של ברלין, הפילהרמונית של וינה, התזמורות הסימפוניות של בוסטון ולונדון, הפילהרמונית של לונדון, הסימפונית של ה-BBC, הפילהרמונית של רוטרדם, התזמורת המלכותית קונצרטחבאו, הפילהרמונית של ניו יורק והתזמורות הפילהרמונית של לוס אנג'לס ועוד. כל אלה בניצוחם של סר סיימון ראטל, סר קולין דייוויס, סר אנדרו דייוויס, סייג'י אוזאווה, אנטוניו פפאנו, ריקרדו מוטי, ברנרד הייטינק, מסטיסלב רוסטרופוביץ', דניאל בארנבוים, דניאל הארדינג, דונלד ראניקלס ואחרים. הוא שר את הבכורה העולמית של "אופרנג" של הנזה עם האקדמיה סנטה ססיליה ברומא בניצוחו של אנטוניו פפאנו.
הופעותיו האופראיות כללו בין השאר את ליסנדר ("חלום ליל קיץ") באופרה האוסטרלית בפסטיבל אדינבורו, טמינו מחליל הקסם מאת מוצרט ויופיטר ("Semele") עבור האופרה הלאומית האנגלית וכן פיטר קווינט ("תור הבורג"), דון אוטאביו ("דון ג'ובאני") וקאליבן ("הסערה" של אדס).
יחד עם האופרה הממלכתית של בוואריה הוא שר את נרונה ("L'Incoronazione di Poppea"), טום רייקוול ("התקדמות הרייק") ומקהלת גברים ("האונס של לוקרטיה"), ואת דון אוטאביו בהאופרה הממלכתית של וינה. הוא שר את אשנבך ("מוות בוונציה") באופרה הלאומית האנגלית בבריסל ובלוקסמבורג.
בנוסף לפעילותו בשדה האופרה, מרבה אוסטרידג' בהופעות ברסיטלים עם חשובי המלווים, ביניהם אנטוניו פפאנו, יוליוס דרייק, גרהם ג'ונסון ואחרים. הוא הופיע ברסיטלים בכל אירופה וארצות הברית, בפריז, סטוקהולם, ליסבון, בריסל, וינה, ניו יורק ובמקומות רבים נוספים. חלקם של הרסיטלים הוקלט על גבי תקליטורים.
דיסקוגרפיה > חיים אישיים

בוסטרידג' נישא לסופרת והעורכת הספרותית לוקסטה מילר ב-1992 ולהם בן ובת.
הערות שוליים

1 2 3 4  Ian Bostridge Biography, Songs, & Albums, AllMusic (באנגלית)
1 2  Wroe, Nicholas (2011-09-09). "Ian Bostridge – a life in music". The Guardian (באנגלית בריטית). ISSN 0261-3077. נבדק ב-2023-05-13.
↑  Classic FM, Classic FM (באנגלית)
↑  Ian Bostridge (Tenor) – Short Biography, www.bach-cantatas.com
1 2  Ian Bostridge | Tenor | Machreich Artists Management GmbH, www.machreich-artists.com (באנגלית)
↑  Ian Bostridge age, hometown, biography, Last.fm (באנגלית)
↑  admin, Ian Bostridge, Musician Biographies, ‏2023-02-23 (באנגלית אמריקאית)
↑   אמיר מנדל, המלצות קלאסיות: 19.9 עד 26.9, באתר הארץ, 18 בספטמבר 2019
1 2  Berliner Festspiele, Ian Bostridge – Biography, www.berlinerfestspiele.de (באנגלית)
↑  Ian Bostridge | Warner Classics, www.warnerclassics.com (באנגלית)
↑  Ian Bostridge age, hometown, biography, Last.fm (באנגלית)
↑  "Lunch with the FT: Ian Bostridge". Financial Times. 2013-11-08. נבדק ב-2023-05-14.
| --- | --- |
בקרת זהויות :  NLI: 987007258920305171  PLWABN: 9810677422305606  BnF: cb131858197 (data)  CiNii: DA11263974  GND: 124336337  ISNI: 0000 0001 1075 076X  LCCN: no95002534  MusicBrainz: 0165da55-50fe-4a50-9a85-339af82007bd  NDL: 01218194  NKC: xx0031990  NLK: KAC201627304  NTA: 167650807  SNAC: w6qn6tbk  SUDOC: 082976961  VIAF: 85497070   WorldCat (עם VIAF): 85497070 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איאן בוסטדרידג'".
אורי אלון (ביולוג)

| --- | --- |

אורי אלון (בסביבות 2010)
 לידה:  16 במרץ 1969 (בן 55) אחוזת בית, ישראל 
 ענף מדעי:  ביולוגיה
 מקום מגורים:  ארצות הברית ישראל
 מקום לימודים:  האוניברסיטה העברית בירושלים  מכון ויצמן למדע  אוניברסיטת פרינסטון 
 מנחה לדוקטורט:  דוד מוקמל 
 מוסדות:  מכון ויצמן למדע 
 תלמידי דוקטורט:  רון מילוא, יובל הרט, נדב קשטן, Shai Kaplan, Shalev Itzkovitz, Alex Sigal, אלון זסלבר 
 פרסים והוקרה:  פרס אוברטון (2004)  מלגת רוטשילד (1996)  פרס מיכאל ברונו (2009)  חבר ארגון הביולוגיה המולקולרית האירופאי 
 הערות:  פרס מייסדי טבע
 אתר רשמי
 תרומות עיקריות
 מחקרים בביולוגיה מערכתית
 
אוּרי אלון (נולד ב-16 במרץ 1969 בתל אביב) הוא פרופסור מן המניין במחלקה לביולוגיה מולקולרית במכון ויצמן למדע, מחלוצי המחקר בביולוגיה מערכתית.
ביוגרפיה

בצבא שירת אלון בתוכנית תלפיות ובמסגרתה סיים תואר ראשון באוניברסיטה העברית בירושלים בפיזיקה ובמתמטיקה בשנת 1989. את התואר השני סיים גם באוניברסיטה העברית בשנת 1992, ואת לימודי הדוקטור לפיזיקה תאורטית — במכון ויצמן למדע בשנת 1996. בשנת 1996 זכה במלגת רוטשילד לחוקרים צעירים מצטיינים. במסגרת הפוסט-דוקטורט התמחה במחלקה לביולוגיה בפרינסטון.
קריירה אקדמית

בשנת 2000, כשנה לאחר סיום הפוסט דוקטורט, התמנה אלון לחוקר בכיר במכון ויצמן כאשר מחקריו התמקדו בנקודת מבט אינטרדיספלינרית המשלבת ביולוגיה מולקולרית ופיזיקה של מערכות מורכבות. ארבע שנים מאוחר יותר מונה לפרופסור חבר, ובשנת 2008 מונה לפרופסור מן המניין.
מ-2020 פרופסור אלון הוא חבר באקדמיה הישראלית למדעים.
קריירה אקדמית > מחקר

אלון הוא מחלוצי המחקר של ביולוגיה מערכתית. כמו כן, מחקרו מתאפיין בשימוש בחקר רשתות ובמודלים פיזיקליים על מנת לאפיין מערכות ביולוגיות מורכבות, הכוללות רשתות של חלבונים וגנטיקה מולקולרית כמו גם תהליכים קוגניטיביים גבוהיים של התנהגות אנושית כמו יכולת אלתור ויצירתיות.
ספרו An Introduction to Systems Biology: Design Principles of Biological Circuits, שיצא לאור בשנת 2006, מציג את עקרונותיה של הביולוגיה המערכתית.
פרסים

1996  מלגת רוטשילד לחוקרים צעירים מצטיינים.
2004 - פרס אוברטון מטעם החברה הבינלאומית לביולוגיה חישובית.
2005 - פרס מייסדי טבע.
הערות שוליים

↑  קורות חיים באתר מכון ויצמן
↑  Dr. Uri Alon Named as ISCB 2004 Overton Prize Winner
↑  טבע - זוכי פרס המייסדים 1993-2006
| --- | --- |
בקרת זהויות :  NLI: 987007459809705171  BIBSYS: 6085151  CiNii: DA15585360  dblp: 40/2257  GND: 1055932542  ISNI: 0000 0001 1086 0491  LCCN: no2006076097  NDL: 01144427  NKC: mub2015859702  NLK: KAC201300671  NTA: 297773615  ORCID: 0000-0003-1121-5907  SUDOC: 110150805  VIAF: 119329961   WorldCat (עם VIAF): 119329961
איסלה מוחרס

| --- | --- |
סמל איסלה מוחרססמל איסלה מוחרס

מבט אווירי על האי
 מדינה:  מקסיקו מקסיקו
 מדינה:  קינטנה רו קינטנה רו
 מועצה אזורית:  איסלה מוחרס
 שטח:  4.218 קמ"ר
 גובה:  1 מטרים
 אוכלוסייה:  ‏
  ‑ בעיירה:  13,174 (2020)
 קואורדינטות:  21°14′10″N 86°44′08″W﻿ / ﻿21.236111°N 86.735556°W﻿ / 21.236111; -86.735556
 אזור זמן:  UTC -5
 http://www.islamujeres.gob.mx
  מפת מיקום  מפה מפורטת   (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו איסלה מוחרס(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו איסלה מוחרס(למפת קינטנה רו רגילה) צ'טומל קנקון פלאיה דל כרמן סן מיגל דה קוסומל פליפה קריו פוארטו טולום מפרץ מקסיקו  הים הקריבי  בליז ק מ פ צ' ה  גוא. יוקטןאיסלה מוחרס(למפת קינטנה רו מוגדלת) צ'טומל קנקון פלאיה דל כרמן סן מיגל דה קוסומל פליפה קריו פוארטו טולום מפרץ מקסיקו  הים הקריבי  בליז ק מ פ צ' ה  גואטמלה יוקטןאיסלה מוחרס  he tabBackground:;tabBorder:#aaa;defaultTab:0;
אִיסְלָה מוּחֶרֶס (בספרדית: Isla Mujeres, "אי הנשים") הוא השם של אי ושל העיירה הנמצאת עליו במדינה המקסיקנית קינטנה רו. האי הממוקם לא רחוק מחופיו הצפון-מזרחיים של חצי האי יוקטן בים הקריבי, כ-13 קילומטרים צפונית מזרחית לעיר קנקון. אורכו של האי כ-7 קילומטרים ורוחבו 650 מטרים. העיירה היא הבירה של המועצה האזורית איסלה מוחרס. במפקד האוכלוסין שנערך ב-2010 נרשמו 12,642 תושבים.
העובדה שהאי ממוקם קרוב יחסית לקובה הפכה אותו לאחד היעדים המועדפים על מהגרים קובניים המנסים להסתנן לארצות הברית דרך האי בשנים האחרונות.
היסטוריה

בתקופה הפרה-קולומביאנית היה האי מקום מקדשם של אלילי בני המאיה הזקנים; אל הרפואה ואל הלידה והיה קרוי אישצ'ל (Ixchel). השם איסלה מוחרס שפירושו "אי הנשים" ניתן על ידי הספרדים שהגיעו לאי במאה ה-16 בשל העובדה שבאי נמצאו איורים רבים של אלילות מכתות שונות. בקצה הדרומי של האי היה בעבר מקדש של בני המאיה, אך בשנת 1988 סערת ההוריקן גילברט גרמה נזק קשה למקדש. חלק קטן מהמקדש שרד וכן רוב יסודות המבנה.
החל משנות ה-70 התפתח ענף התיירות באופן ניכר באיסלה מוחרס בעקבות העיר השכנה קנקון.
תחבורה ותיירות

תחבורת האי מורכבת בעיקר ממוניות או רכבי גולף וקטנועים. לפי נתוני 2005 נרשמו באי כ-121 מוניות, 500 רכבי גולף ו-1,500 קטנועים.
בכל חצי שעה במהלך שעות היום מפליגות מעבורות נוסעים מפוארטו חוארס או מפוארטו קנקון אל האי ובחזרה. במהלך היום מגיעים מטיילים רבים לביקור יומי באי אך היקף הפעילות יורדת בשעות הערב כשקבוצות תיירים עוזבות את האי. ישנם מספר רב של מקומות המגישים מאכלי ים טריים, וכן תבשילים מאיהיים (של בני המאיה). מחירי המלונות עשויים להיות זולים מאוד אך גם יקרים למדי כמו למשל בתי המלון באזור הדרומי-מערבי או כמו הוטל וילה רולנדי. החוף המזרחי הוא חופו של הים הקריבי שהוא סלעי וגלי יותר, ומהחוף המערבי של האי ניתן לראות את קו הרקיע של קנקון מעל המים הצלולים. בקצה הצפוני נמצא "אל סנטרו", מרכז העיירה והאזור המסחרי של האי בו חולש ציר מרכזי - רחוב אידלגו - שאליו ולסביבתו מתרכזים רוב המסעדות ומקומות הבילוי. החוף המפורסם פלאיה ביץ' גם הוא ממוקם בקצהו הצפוני של האי ששוחזר במהירות לאחר שהכתה את האזור סופת ההוריקן וילמה בשנת 2005.
באי ישנו בית חב"ד מצליח בניהולו של הרב מענדי דיין והרב יוסי בן שמעון.
האי איסלה מוחרס ממוקם קרוב לאחת משוניות האלמוגים הרבות, וצלילה ושנירקול הם ספורט פופולרי באי. בנוסף האי מהווה ביתם של אוכלוסיית צבי ים. לאור סכנת ההכחדה המאיימת על צבי הים באזור הוחלט להקים בקצה חופו הדרומי של האי מתקן המתמחה בהרבייה ושיקום הצבים. מתקן זה נסגר בתקופת הקורונה ומאז לא נפתח שוב.[דרוש מקור]
החוף הצפוני של האי
שקיעה באי
חוף באי
חוף באי
הערות שוליים

1 2  המועצה האזורית איסלה מוחרס, קטלוג המיקומים, המזכירות לפיתוח חברתי של מקסיקו (בספרדית).
| --- | --- |
בקרת זהויות :  VIAF: 245829641   WorldCat (עם VIAF): 245829641
אוסטלסהיים

| --- | --- |
סמל אוסטלסהייםסמל אוסטלסהיים
 מדינה:  גרמניה גרמניה
 מדינה:  באדן-וירטמברג באדן-וירטמברג
 שטח:  9.23 קמ"ר
 גובה:  459 מטרים
 אוכלוסייה:  ‏
  ‑ בעיר:  2,603 (31 בדצמבר 2022)
 קואורדינטות:  48°43′37″N 8°50′52″E﻿ / ﻿48.726944444444°N 8.8477777777778°E﻿ / 48.726944444444; 8.8477777777778 
 אזור זמן:  UTC+1
 http://www.ostelsheim.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוסטלסהיים(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוסטלסהיים(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןאוסטלסהיים(למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןאוסטלסהיים  he tabBackground:;tabBorder:#aaa;defaultTab:0;
 
אוסטלסהיים היא עיר במחוז קאלב (Calw) בבאדן-וירטמברג בגרמניה.
גאוגרפיה > מיקום

אוסטלהיים שוכנת בגבול היער השחור, מוגנת ממזג אוויר גרוע, מוקפת בגבעות ויערות. הנוף סביב העיר נשמר ברובו במראה טבעי, עם רצועות טבע רבות, גדרות אבן ומרעה לכבשים. כרבע משטח ההר בן 923 ההקטרים הוא יער.
גאוגרפיה > יישובים שכנים

אוסטלהיים גובלת בערים אלטהנגשטט (Althengstett), זימוצהיים (Simmozheim), וייל דר שטאט (Weil der Stadt), גראפנאו (Grafenau) וגכינגן (Gechingen).
הסדר עירוני

עיריית אוסטלסהיים כוללת את הכפר אוסטלסהיים ואת האזור זגמילה (Sägemühle).
היסטוריה

המקום נוסד כנראה על ידי אלמאנים במאה ה-4. בשנת 1357 הועברה העיר יחד עם בולינגן לרוזנות וירטמברג. כחלק מהמדינה וירטמברג-הוהנצולרן עברה העיר ב-1952 למדינת באדן-וירטמברג שזה עתה נוסדה. עצמאותה של עיריית אוסטלסהיים נשמרה גם לאחר הארגון האזורי מחדש ב-1975.
פוליטיקה

באפריל 2023 נבחר ריאן אלשבל (Ryyan Alshebl), פליט סורי, לראשות העיר.
כלכלה ותשתיות > תחבורה

בעיר אין כביש פדרלי. הכביש הלאומי B 295 (שטוטגרט - קאלב) נמצא שלושה קילומטרים צפונית לאוסטלסהיים בזימוצהיים (Simmozheim). הכביש המהיר הקרוב ביותר הוא בבלינגן-הולב (Böblingen-Hulb), כביש 81 (Bundesautobahn A81), כ-12 קילומטרים דרום-מזרחית לאוסטלסהיים. באוסטלסהיים עוברת רכבת היער השחור (Württemberg) שעוברת בשטוטגרט, בווייל דר שטאט (Weil der Stadt) ובקאלב. העיר נותקה עקב השבתת הקטע בין וייל דר שטאט לקאלב ב-1988. הובלת נוסעים הושבתה ב-1983. תחנת הרכבת הקרובה ביותר ממוקמת כעת כשלושה קילומטרים משם, בווייל דר שטאט. משם יש אוטובוסים סדירים מאוסטלסהיים לקאלב. חידוש קו הרכבת נמצא בתכנון.
כלכלה ותשתיות > מים

אוסטלסהיים שואבת את מי השתייה שלה מעמותת היער השחור (Zweckverband Schwarzwald), אליה היא שייכת מאז 1976. מ-1972 יש חוזה אספקת מים עם העמותה.
אישים

גוטליב וילהלם הופמן (1771–1846), נוטריון וראש עיר, מייסד אחוות וירטמברג בקורנטל ובווילהלמסדורף
הערות שוליים

↑  Das Land Baden-Württemberg.
↑  Geflüchteter wird Rathauschef: Ryyan Alshebl aus Syrien ist Bürgermeister von Ostelsheim, SWR, 3 April 2023.
↑  Karl Walz, Dagmar Kraus: 100 Jahre Trinkwasser.
| --- | --- |
בקרת זהויות :  NLI: 987007567560005171  GND: 4704700-8  LCCN: n89121381  VIAF: 156058644   WorldCat (עם VIAF): 156058644 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אוסטלסהיים".
אוסטלסהיים
אווה מריה

אָווה מריה (Ave Maria; "שלום לך, מרים") היא תפילה קתולית שפונה אל מרים, אם ישו בבקשה שתתפלל לאלוהים עבור המשמיע. מילות חלקה הראשון של התפילה שאובות מברכתו של המלאך גבריאל למרים כפי שמתוארת בספר הבשורה על-פי לוקאס, פרק א' פסוק כ"ח. מקורו של המשפט השני בתפילה בברכתה של אלישבע, אם יוחנן המטביל אל מרים בלוקאס א' מ"א-מ"ב. הגרסה הלטינית הקתולית של הטקסט מוכרת במיוחד, אך נוסחים מוקדמים התקיימו כבר במאה השישית בארמית. "שלום לך, מרים" היא העתירה הנפוצה והפופולרית ביותר אל הבתולה הקדושה.
מילות התפילה

| 0 | 1 | 2 |
| --- | --- | --- |
| תרגום עברי | ארמית | לטינית |
| שמחי מרים, מלאת החסד, | שלום לך בתולתא מרים מליאת טיבותא | Ave Maria, gratia plena, |
| ה׳ עימך, | מרן עמך | Dominus tecum, |
| ברוכה את בנשים | מברכתא את בנשי | benedicta tu in mulieribus |
| וברוך פרי בטנך, ישוע | ומברך הוא פירא דבכרסך, מרן ישו | et benedictus fructus ventris tui Jesus. |
| מרים הקדושה, אם האלוהים, | הו קדישתא מרים, יולדת אלהא | Sancta Maria, Mater Dei, |
| התפללי בעדנו, החוטאים, | צלוי חלופין, חטאיה | ora pro nobis peccatoribus, |
| עתה ובשעת מותנו. | השתא ובשעתא דמותן | nunc et in hora mortis nostrae. |
| אמן. | אמן | Amen. |
| --- | --- |
: גרסה קתולית מסורתית 
: לעזרה בהפעלת הקובץ
עיבודים מוזיקליים

תפילת אווה מריה הולחנה פעמים רבות על ידי מלחינים שונים. בין הגרסאות השונות, גרסתו של שארל גונו (1859) שהוסיף מנגינה ומילים לפרלוד הראשון מתוך יצירתו של יוהאן סבסטיאן באך, "הפסנתר המושווה". גם אנטונין דבוז'אק הלחין את התפילה ב-1877, וג'וזפה ורדי הלחין את התפילה מספר פעמים, אחת מהן כחלק מהאופרה "אותלו" (1887).
ניתן למצוא במקומות שונים את יצירתו של פרנץ שוברט, (Ellens dritter Gesang 1825), תחת השם "אווה מריה". זוהי טעות הנובעת ממילות הפתיחה של היצירה, שלמעשה חוברה לתרגום גרמני לשיר של וולטר סקוט. בלבול נוסף נוצר מהעובדה כי לעיתים התפילה אווה מריה מבוצעת למנגינת יצירה זו של שוברט. התפילה אף נאמרת בפיה של מאדאם פלורה ברגע משבר באופרה "המדיום" מאת ג'אן קרלו מנוטי.
הטקסט הולחן לעיתים קרובות גם בתקופת הרנסאנס, יצירותיהם של ג'ובאני פיירלואיג'י דה פלסטרינה, אורלנדו די לאסו וז'וסקן דה פרה. מילות התפילה מופיעות לעיתים בגרסאות שונות אצל מלחיני הרנסאנס.
גם אחינועם ניני ביצעה את אווה מריה בגרסה משלה, למוזיקה של באך.
במנזר דיר ראפאת שליד בית שמש נמצאת כנסיית גבירתנו מלכת פלשתינה, ועל קירותיה כתוב הטקסט "אווה מריה" במאתיים ושמונים שפות שונות כולל עברית ("שלום לך מרים").
"הבתולה הקדושה עם המלאכים". ויליאם אדולף בוגרו, 1900
כתובות "אווה מריה" בשפות שונות, במנזר דיר ראפאת
אורי אליעז

| --- | --- |
אין תמונה חופשית
 לידה:  14 ביוני 1931 
 פטירה:  17 בדצמבר 2020 (בגיל 89) 
 
אורי אליעז (14 ביוני 1931 – 17 בדצמבר 2020) היה צייר, פסל ויוצר תפאורות ישראלי.
תערוכות > ציורים

1963 – גלריה צ'רמנסקי, תל אביב
1965 – גלריה צ'רמנסקי, תל אביב
1965 – בית שגאל, חיפה
1965 – מוזיאון חיפה לאמנות – תערוכה קבוצתית
1965 – מוזיאון הנגב לאמנות, באר שבע
1966 – ביתן הלנה רובינשטיין לאמנות בת זמננו – תערוכה קבוצתית
1967 – גלריה טרקלין, חיפה
1967 – גלריה גרא, יפו העתיקה
1970 – גלריה "יפו העתיקה" (אירם סמואל), יפו
1971 – גלריה "119", תל אביב
1971 – מוזיאון הנגב, באר שבע
1972 – מוזיאון יד לבנים, פתח תקווה
1973 – גלריה יורק, רמת השרון
1974 – גלריה "יפו העתיקה" (אירם סמואל), יפו
1975 – גלריה "ז'אקי", מונטריאול, קנדה
1975 – גלריה "בון ארט", הארלם, הולנד
1976 – גלריה "לירז", באר שבע
1978 – גלריה "שלוש עשרה וחצי", יפו העתיקה
1978 – גלריה "לירז", באר שבע
1978 – גלריה בהוואנה, קובה – תערוכה קבוצתית
1981 – גלריית אמני יפו העתיקה (עם הפסל מתניה אברמסון)
1981 – "ארט סנטר", אטלנטיק סיטי, ארצות הברית
1988 – מוזיאון ערד - תערוכת ציור ופיסול
תערוכות > פסלים

1987 – מוזיאון הרצליה
1988 – מוזיאון ערד
1989 – בית ראשונים, גבעתיים
1989 – תיאטרון ירושלים
1989 – מוזיאון ישראל בירושלים, אגף הנוער
1989 – המוזיאון הפתוח תפן
1990 – הגלריה העירונית, כפר סבא
1990 – מוזיאון האדם, פתח תקווה
1991 – מוזיאון אשדוד לאמנות
1992 – היכל התרבות, נתניה
1992 – מרכז תרבות ואמנויות, הוד השרון
1994 – גלריה הורס ריכטר, יפו העתיקה
2020 – ארטפורט, תל אביב, כחלק מהתערוכה "ברוכים הבאים ליפו"
מהספרים שאייר

אשר ברש, שיח העיתים - נובלות היסטוריות, (ציורים - אורי אליעז), הוצאת מסדה, תל אביב, תשי"ב, 1951.
הערות שוליים

↑  תמר רותם, בלב חם, בדם קר, באתר הארץ, 18 בספטמבר 2009
↑   אברהם בלבן, רשימות תל אביביות | געגוע אל הפיסול, באתר הארץ, 26 בפברואר 2020
| --- | --- |
בקרת זהויות :  ICIA: 270776  NLI: 987007302764705171  ISNI: 0000 0000 7078 2264  LCCN: nr91000464  ULAN: 500486188  VIAF: 14622607   WorldCat (עם VIAF): 14622607
אוסטין ת'יאורי

| --- | --- |

ת'יאורי, יולי 2018
 לידה:  2 באוגוסט 1997 (בן 27) מקדונו, ג'ורג'יה, ארצות הברית
 שם במה:  אוסטין ת'יאורי ת'יאורי
 משקל:  100 ק"ג
 גובה:  1.85 מטר
 לאום:  אמריקאי
 קריירה מקצוענית:  מאי 2016 – הווה (כ־8 שנים)
 מאמנים:  AR פוקס
 ליגות:  WWE
 תרגילי סיום:  A-Town Down
אוסטין וייט (באנגלית: Austin White; נולד ב-2 באוגוסט 1997) הידוע יותר בשם הבמה שלו, אוסטין ת'יאורי הוא מתאבק אמריקאי, המופיע בארגון ההיאבקות WWE, בתוכנית סמאקדאון.
לפני שהחל להתאבק בארגון ה-WWE, ת'יאורי התאבק עבור ארגוני ההיאבקות העצמאיים שהיו חלק מה-World Wrestling Network כמו Full Impact Pro‏ (FIP) ו-Evolve, כשתחתיהן הוא זכה באליפות ה-WWN, אליפות העולם במשקל כבד של FIP ואליפות Evolve.
ביוגרפיה

בשנת 2015, וייט ניצח באליפות פיתוח גוף לנוער של ג'ורג'יה מטעם הוועדה הלאומית לפיתוח גוף, בעודו בן 17.
קריירת היאבקות מקצועית > ארגונים עצמאיים (2016–2019)

ב-5 במאי 2016, וייט ערך את קרב הבכורה שלו בקריירה תחת שם הבמה אוסטין ת'יאורי, כשניצח את AR פוקס וזכה באליפות במשקל כבד של WWA 4 באירוע של הארגון World Wrestling Alliance 4. את קרב הבכורה שלו בארגון Progress Wrestling ערך ב-1 באפריל 2017, כשהשתתף בקרב מרובע נגד קית' לי, ג'ייסון קינקייד ובלאסטר מקמאסיב, שבסופו לי ניצח. ב-12 באוגוסט, ת'יאורי נטל חלק בקרב מרובע נוסף, הפעם נגד מארק האסקינס, מארק אנדרוז וקית' לי, שבסופו האסקינס ניצח. באירוע ה"פרק 67", ת'יאורי הצטוות לשורות המתאבקת ג'יני וביחד הם ניצחו את וויל אוספריי וקיי לי ריי.
קריירת היאבקות מקצועית > World Wrestling Network‏ (2016–2019)

ב-12 באוגוסט 2016, ת'יאורי רשם את הקרב הראשון שלו בארגון ההיאבקות העצמאי Full Impact Pro‏ (FIP) במסגרת האירוע Heatstroke, שבו חבר לשורות AC מאק. ב-7 בינואר 2017, ת'יאורי הפסיד ל-AR פוקס. באירוע מספר 78 של הארגון Evolve, ת'יאורי רשם ניצחון בקרב הראשון שלו בארגון על דארבי אלין. אירוע לאחר מכן, הוא השתתף בקרב מרובע נגד כריס דיקינסון, אנטוני הנרי ופרד יהי, שבסופו דיקינסון ניצח. באירוע מספר 80, הוא נחל הפסד לאית'ן פייג'. באירוע מספר 84, הוא ניצח את ליאו ראש. לעומת זאת, באירוע מספר 89, הוא נוצח על ידי טרנט בארטה.
באירוע מספר 97, שנערך ב-10 בדצמבר, הוא גבר על פרד יהי וזכה באליפות העולם במשקל כבד של FIP. באירוע Everything Burns של הארגון FIP, הוא הפסיד למרטין סטון. באירוע מספר 100 של Evolve, ת'יאורי כשל בניסיונו לזכות באליפות Evolve לאחר שהפסיד לזאק סברה ג'וניור. שלושה אירועים לאחר מכן ב-6 באפריל 2018, ת'יאורי ניצח את קית' לי וכתוצאה מכך זכה באליפות ה-WWN. עם זאת, הוא הפסיד את התואר לג'ואי ג'נלה חודש לאחר מכן באירוע מספר 106. באירוע Accelerate של הארגון FIP, שנערך ב-30 בספטמבר, הוא איבד את תואר אליפות העולם במשקל כבד של FIP, כשהפסיד לאנטוני הנרי. באירוע מספר 117 של Evolve, שנערך ב-15 בדצמבר, ת'יאורי ניצח את פביאן אייכנר ורודריק סטרונג בקרב משולש כדי לזכות באליפות Evolve. באירוע Evolve 131, ת'יאורי זכה בפעם השנייה בקריירה שלו באליפות ה-WWN, כשניצח את JD דרייק בקרב יחידים "המנצח זוכה בהכל" על אליפות ה-WWN ועל אליפות Evolve. באירוע Evolve 139, שנערך ב-9 בנובמבר 2019, הוא הפסיד את התואר לג'וש בריגס.
קריירת היאבקות מקצועית > מקסיקו (2018–2019)

ב-16 ביוני 2018, ת'יאורי ערך את קרב הבכורה שלו בארגון המקסיקני The Crash Lucha Libre, כשהפסיד לריי הורוס. ב-2 במרץ 2019, ת'יאורי ניצח את ווילי מאק, ברברו קאברנאריו וסנסון כדי לזכות באליפות במשקל כבד של The Crash. ב-14 ביוני, ת'יאורי ערך את קרב הבכורה שלו בארגון מקסיקני אחר בשם CMLL, שבו הצטוות לשורות קריסטיקו וולואדור ג'וניור בניצחונם בקרב שלושה נגד שלושה על רוש ולה פסטה נגרה (ברברו קאברנאריו ונגרו קאסאס).
קריירת היאבקות מקצועית > WWE > התחלות ברוסטר הראשי (2019–2020)

לפני שחתם באופן רשמי בארגון ה-WWE, ת'יאורי השתתף במבחן קבלה של הארגון בפברואר 2018. ב-8 באפריל במהלך היום הרביעי של שבוע רסלמניה, ת'יאורי הגן בהצלחה על אליפות ה-WWN נגד מרסל ברטל.
ב-15 באוגוסט 2019, דווח שת'יאורי חתם על חוזה בארגון ומיד לאחר מכן נשלח ל-WWE Performance Center. הוא ערך את קרב הבכורה שלו בארגון ב-25 בדצמבר בפרק של התוכנית NXT, כשנענה בחיוב לאתגר הפתוח שרודריק סטרונג הציב על אליפות צפון אמריקה של NXT; לעומת זאת, בקרב זה הוא כשל בניסיונו לזכות בתואר. ב-8 בינואר 2020 בתוכנית NXT, הוא השיג את ניצחונו הראשון, כשניצח בקרב יחידים את חואקין ויילד. ב-25 במרץ, הוא נחל הפסד לטיילר בריז. ת'יאורי הופיע ב-30 במרץ בתוכנית Raw כשזלינה וגה גייסה אותו לשורותיה בעקבות פציעתו של אנדרדה ימים קודם לכן. בעקבות זאת, הוא הצטוות לשורות המיוצג האחר שלה, אנג'ל גרזה, וביחד עם סת' רולינס הם נחלו הפסד לקווין אואנס והסטריט פרופיטס (אנג'לו דוקינס ומונטז פורד) במסגרת קרב שלושה נגד שלושה. בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), ת'יאורי וגרזה לא הצליחו לנצח את הסטריט פרופיטס בקרב אשר היה על חגורות האליפות של Raw. לילה לאחר מכן בתוכנית Raw, ת'יאורי, ג'רזה וזלינה וגה הפסידו בקרב שלושה נגד שלושה לסטריט פרופיטס וביאנקה בלאייר. ב-13 באפריל, ת'יאורי גבר על אקירה טוזאווה. שבוע לאחר מכן, ת'יאורי כשל בהעפלתו לקרב הכסף בבנק במסגרת האירוע כסף בבנק לאחר שהפסיד לאליסטר בלאק. ב-27 באפריל, ת'יאורי, אנדרדה ואנג'ל גרזה נחלו הפסד לאליסטר בלאק, אפולו קרוז וריי מיסטריו במסגרת קרב שלושה נגד שלושה. ב-25 במאי, ת'יאורי ומרפי ניצחו בקרב זוגות את אליסטר בלאק והומברטו קאריו. ב-8 ביוני, ת'יאורי ומרפי הפסידו בקרב זוגות לאליסטר בלאק והומברטו קאריו.